Det meget korte svar er: Nej.Det mere nuancerede og fyldestgørende svar er at det selvfølgelig afhænger af dig som køber. Vælger man et spisebordssæt er købsprocessen enklere, da designeren allerede har gjort sig overvejelser og truffet beslutninger om hvordan stol og bord passer bedst sammen både æstetisk og ergonomisk. Det er nemlig vigtigt at stole og bord har de rigtige proportioner.Skal man ud at købe stole og bord separat, skal man ikke kun overveje siddehøje i forhold til bordhøjde, men også hvordan stolene passer i bredden mellem bordbenene, og hvis der er armlæn, hvordan de passer i højden til bordpladen.Hvad der også er vigtigt, er stilen. Har man stærke præferencer, og vil man gerne selv matche spisebordstole til spisebordet, så skal man da endelig gå i kast med dette. Det kan være en skøn måde at få lov til at være kreativ på. Og vil man udfordre sig selv kan man vælge 2 – 3 forskellige stole, så man skaber et sjovt spil imellem mismatchede stole.På den anden side, så er der mange dygtige designere derude, og der findes mange skønne spisebordssæt hvor det hele bare spiller. Det er praktisk, nemt og skønt!